13.9.2019. | Vijesti

sjajne vijesti iz kluba

Bruno Petković potpisao novi ugovor

Hrvatski reprezentativac Bruno Petković potpisao je novi ugovor s GNK Dinamom. Napadač je stavio potpis na ugovor koji ga veže uz „modre“ do 2024. godine.

- Iznimno sam sretan i ponosan što je Dinamo prepoznao moj rad, trud i odricanje te mi je ponuđen novi ugovor koji sam sa zadovoljstvom prihvatio. Malo je onih koji bi mi pružili priliku i takvu podršku prije godinu dana. Dinamo i Zdravko Mamić stali su iza mene i nadam se kako je novi ugovor dokaz da sam im vratio povjerenje. Isto tako, ovim putem se zahvaljujem svom agentu Ivanu Cvjetkoviću koji nosi velike zasluge za ovo što mi se događa u Dinamu. Ovaj potpis je motiv više za mene da nastavim stazama uspjeha kluba i dati ću sve od sebe da ponovimo lanjsku europsku sezonu ali u Ligi prvaka – rekao je Bruno Petković po potpisu novog ugovora s našim klubom.

Od srca čestitamo Bruni na novom ugovoru i želimo mu da nas još puno puta razveseli svojim golovima i dobrim partijama u najdražem dresu.